དེ་ཡང་ཟབ་སྦྱོང་དབུ་འབྱེད་མཛད་སྒོའི་ཐོག་སྐུ་ཚབ་དོན་གཅོད་དངོས་གྲུབ་རྡོ་རྗེ་ལགས་ཀྱིས་རྒྱ་ནག་གཞུང་དང་གྲོས་མོལ་གྱི་ལམ་ནས་བོད་དོན་བདེན་མཐའ་གསལ་ཐབས་བྱེད་རྒྱུ་ནི་བོད་མིའི་སྒྲིག་འཛུགས་ཀྱི་ལངས་ཕྱོགས་ཡིན་པ་ནན་བརྗོད་གནང་བ་མ་ཟད།ཟབ་སྦྱོང་འདི་རིགས་ཡུ་རོབ་ནང་གོ་སྒྲིག་གནང་བ་ཐེངས་དང་པོ་ཡིན་པར་བརྟེན།ཚང་མས་དབུ་མའི་ལམ་གྱི་སྲིད་བྱུས་ཐོག་བགྲོ་གླེང་དང་གྲོས་བསྡུར་ལྷུག་པོ་གནང་སྟེ་ཟབ་སྦྱོང་དེ་དོན་དང་ལྡན་པ་ཞིག་ཡོང་བ་དང་།དབུ་མའི་ལམ་གྱི་སྐོར་སྔར་ལས་ལྷག་གོ་རྟོགས་རྒྱ་ཆེ་ཡོང་སླད་གོ་སྒྲིག་གནང་བ་ཞིག་ཡིན་སྐོར་སོགས་གསུངས་འདུག།